cyanic-selkie/wikianc huggingface dataset:
Ագնեշկա Օսեցկայա
Կենսագրություն
Ագնեշկա Օսեցկայան ծնվել 1936 թվականին Վարշավայում, դաշնակահար Վիկտոր Օսեցկու և Մարիա Շտեխմանի ընտանիքում։ 1952-1956 թվականներին սովորել է Վարշավայի համալսարանի ժուռնալիստիկայի ֆակուլտետում, 1957-1961 թվականներին՝ Լոձի բարձրագույն կինեմատոգրաֆիստական և թատերական դպրոցում։ 1954 թվականից աշխատել է Ուսանողական երգիծական թատրոնում, մինչև 1972 թվականը եղել է թատրոնի խորհրդի անդամ։
1954-1957 թվականներին «Գլոսե Վիբժեժա» (Glos Wybrzeża), «Նոր մշակույթ» (Nowa Kultura), «Շտանդդարե մլոդիխ» (Sztandar Młodych) և «Պո պրոստու» (Po prostu) թերթերում հրատարակել է իր բանաստեղծությունները, արձակ ստեղծագործություններն ու ռեպորտաժները։ Ավելի ուշ տպագրվել է «Գրականության» (Literatura), «Մշակույթ» (Kultura) և «Լեհաստան» (Polska) հանդեսներում։ Եղել է լեհ գրողների միության անդամ։
Յոթ տարի Ագնեշկան վարել է «Երգի ռադիո ստուդիա» (Radiowe studio piosenki) ծրագիրը լեհական ռադիոյում, որտեղ այդ ժամանակահատվածում հնչել է շուրջ 500 երգ։
1994 թվականից Ագնեշկան սերտորեն համագործակցել է Սոպոտ քաղաքի Ատելիե թատրոնի հետ, որի համար գրել է իր վերջին աշխատանքները։ Այսօր թատրոնը կոչվում է Ագնեշկա Օսեցկայայի անունով։
Ընտանիք
Ագնեշկայի դուստրը՝ Ագաթա Պասենտը (ծնվ. 1973, փետրվարի 4), հայտնի լեհ լրագրող է, Վարշավայի հրեական համայնքի ակտիվիստ։
Ստեղծագործություններ
Հեղինակել է 2000 երգեր, որոնք լույս են տեսել հետևյալ հավաքածուներում՝
Ագնեշկան երգի տեքստեր է գրել այնպիսի արվեստագետների համար, ինչպիսիք են՝
Արտաքին հղումներ
Կատեգորիա:Լեհ գրողներ Կատեգորիա:Երգերի հեղինակներ Կատեգորիա:Լեհ բանաստեղծուհիներ Կատեգորիա:Լեհ լրագրողներ Կատեգորիա:Լեհ կոմպոզիտորներ Կատեգորիա:Վարշավայի համալսարանի շրջանավարտներ Կատեգորիա:Քաղցկեղից մահացածներ Կատեգորիա:Բանաստեղծներ այբբենական կարգով
Շտառնբերգ
Շտառնբերգ, համայնք Գերմանիայում` Բավարիա երկրամասի Շտարնբերգ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է մոտ 22000 մարդ։
Այս քաղաքում (այդ ժամանակ դեռ գյուղ, բնակչությունը կազմում էր մոտ երեք հազար մարդ) երկար ժամանակ ապրել է հայտնի գրող Գուստավ Մայրինկը, Շթարնբերգում են գրվել «Սպիտակ Դոմինիկացին» և «Արևմտյան պատուհանի հրեշտակը»։ Շթարնբերգում է մահացել Մայրինկը, նրա սպիտակ գերեզմանի քարը միակ գրությամբ «VIVO» գտնվում է հենց այնտեղ։
Համաձայն «Der Spiegel» ամսագրի, Շթարնբերգում և նրա մոտակայքում ապրում է ավելի շատ հարուստ քաղաքացիներ, քան ցանկացած Գերմանիայի ուրիշ քաղաքում ։
Տոկոս
Տոկոս ( հարյուրի վրա), մեկ հարյուրերորդ մաս. Կարճ նշանակումը՝ «%»։ Օգտագործվում է մասի և ամբողջի հարաբերակցությունը ցույց տալու համար։ Օրինակ՝ 500 կգ֊ի 17 %֊ը նշանակում է 17 բաժին, յուրաքանչյուրում ՝ 5 կգ, որը հավասար է 85 կգ։ 500 կգ֊ի 200 %-ը համարվում է 1000 կգ ։
Ծագում
Տոկոսներով հաշվումներ կատարվում էին դեռևս Բաբելոնում։ Տոկոսները հատկապես լայն կիրառություն ունեին Հին Հռոմում, որտեղ տոկոսն անվանում էին pro centum (հարյուրից), հենց այդ անվանումն է որոշ ձևափոխություններով գործածվում բազմաթիվ ժամանակակից լեզուներում։ % նշանը ստեղծվել է XV դարում։ Իտալական ձեռագրերում՝ որպես իտալերեն per cento բառերը կրճատ գրելու արդյունք՝ նախ p.c°,ապա p.\frac{0}{0} և վերջապես % ձևով ։
Ճիշտ գրելաձև
Տեքստերի մեջ տոկոսի նշանը դրվում է թվից հետո տարանջատումով (եկամուտը 67 % ), բացառությամբ այն դեպքերի, երբ նշանը օգտագործվում է կարճ գրությունների ժամանակ։ Օրինակ՝ 20% ֊անոց թթվասեր (հասկանում ենք քսան տոկոսանոց թթվասեր), 10 %-ով թանկացավ, ոսկու պարունակությունը 8 % է։
Գրականություն
Կատեգորիա:Մաթեմատիկական հասկացություններ Կատեգորիա:Կոտորակներ
Մելիք
Մելիք (արաբ․՝ malik — արքա, տեր, տիրակալ), Հարավային Կովկասի և որոշ ասիական երկրների տիրակալների ազնվական տիտղոս։
Հայաստանում տարածվել է ուշ միջնադարում՝ սկսած 16-րդ դարից։ Իրանական տիրապետության ժամանակաշրջանում Մելիք էին կոչվում բնիկ հայ իշխանական տոհմերից սերած և իրենց ենթակա տիրույթներում վարչական արտոնություն ունեցող տոհմիկ ազնվականները, որոնք նաև պատասխանատու էին պետվարկերի ու տուրքերի գանձման համար։ Այդպիսի Մելիքներից էին Մելիք-Դավիթը և նրա օգնական Գյոզալ-բեկը (17-րդ դարի սկզբին)՝ Կոտայքում և Ամբերդում, Մելիք-Օվին և Մանվելը (17-րդ դարի 80-ական թվականներին)՝ Ագուլիսում, Մկրտումը, Հակոբջանը և Մելիք-Աղամալյանները՝ Երևանում։ Սյունիքում, Արցախում, Գարդմանում և Ղարադաղում մելիքական իրավունքը, թեև հաստատվում էր շահական հրովարտակով, ուներ ժառանգական բնույթ։ Մելիքը միանձնյա իշխանապետական իրավունքներ ուներ իր տիրույթում (մահալում), անձամբ լսում էր հպատակների միջև ծագած վեճերը և կայացնում վճիռ։ Մելիքները ունեին ամրոցներ, որոնք նրանց ինքնավարության ռազմական հենակետերն էին։ Մելիքները նաև ունեին մելիքական զորքեր. 17-18-րդ դարերում, Սյունիքի և Արցախի հայ մելիքների բանակնի ընդհանուր թվաքանակը հասնում էր մոտ 30.000-ի։ Վերջին հայկական մելիքությունները պահպանվել են ընդհուպ մինչև 19-րդ դարի կեսերը (օրինակ, Աթաբեկյանները պահպանեցին իրենց մելիքությունը Ջրաբերդի տարածքում մինչև 1854 թիվը)։
Կատեգորիա:Հայկական ազնվականական կոչումներ Կատեգորիա:Հայ ազնվականականություն
Թութցինգ
Թութցինգ, համայնք Գերմանիայում՝ Բավարիա երկրամասի Շտարնբերգ շրջանում։
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 9406 մարդ ։ Զբաղեցնում է՝ 35,63 կմ² տարածք։ Պաշտոնական կոդ 09 1 88 141։
Աուքսիններ
Աուքսիններ, (αύξάνω աճեցնում եմ, ուժեղացնում եմ), ֆիզիոլոգիական բարձր ակտիվության նյութեր, որոնք, արտադրվելով բուսական բջիջներում, խթանում են դրանց աճման պրոցեսները։ Աուքսիններ արագացնում են սննդանյութերի տեղաշարժը, ակտիվացնում մերիսթեմային բջիջների ջուր, հանքային և օրգանական նյութեր կլանելու ունակությունը, արագացնում նյութափոխանակությունը։ Բուսական հյուսվածքներում գտնվում են ազատ կամ կապված վիճակում։ Աուքսինների ազդեցության մեխանիզմը վերջնականապես պարզված չէ․ ենթադրվում է, որ դրանք ակտիվացնում են բջջապատի կառուցվածքային բաղադրամասերի առաջացմանը մասնակցող սպիտակուցային որոշ ֆերմենտների կենսասինթեգը կամ, անկայուն կապի մեջ մտնելով ռիբոնուկլեինաթթվի հետ, կարգավորում բջիջների բաժանումը։ Աուքսիններ բուսաբուծության մեջ օգտագործում են կտրոնների արմատակալումն արագացնելու, լոլիկի բերքատվությունը բարձրացնելու և այլ նպատակներով։ Որոշ սինթետիկ նյութեր (օրինակ, β–ինդոլիլկարագաթթուն) ունեն աուքսինների նման ազդեցություն։ Աուքսիններին անվանում են նաև բույսերի աճման հորմոններ։
Տես նաև
Կատեգորիա:Ֆիտոհորմոններ
Օշնաղ (բերդ)
Օշնաղ, Որջնաղ, Որջնխաղ, Որջնհաղ, Որջնհաղի բերդ, Որջոխ Օշնակ, Օշնակ-բերդ, Օրջնխագ, ավերակ բերդ Թուրքիայում, էրզրումի նահանգի էրզրումի գավառում, Կիսկիմի գավառակում, Կիսկիմ զյուղաքաղաքից հարավ-արևմուտք, Օշնաղ գյուղից 2 կմ հյուսիս-արևմուտք, ճորոխ գետի աջ լեռնային անմատչելի ափին, Բեջիգին լեռների ծայրմասում։ Նույնացվում է Տայք աշխարհի Որջնհաղ բերդին։ Համանուն գետակի գետաբերանի երկու կողմերում պահպանվել են երկու ամրոցների դղյակներ և տաճարների ավերակներ, որոնցից երեում է, որ այն եղել է իշխանական ամրոց։ Ղազար Փարպեցու վկայությամբ (V դ)՝ Վարդան Մամիկոնյանի մահից հետո (451 թ.) այստեղ է ապաստանել նրա եղբայր Հմայակ Մամիկոնյանը, որը պարսիկների դեմ մղած կռվում այստեդ էլ զոհվել է :
Ծանոթագրություններ
Կատեգորիա:Թուրքիայի ամսագրեր Կատեգորիա:Էրզրումի նահանգ
Էնդրյու Ուայեթ
Էնդրյու Նյուել Ուայեթ (Andrew Newell Wyeth, ), ամերիկացի ռեալիստ նկարիչ, XX դարի ամերիկյան կերպարվեստի ականավոր ներկայացուցիչներից է։ Նա որդին է նշանավոր նկարիչ-պատկերազարդող Նյուել Կոնվերս Ուայեթ, գյուտարար Նեթենիել Ուայեթի և նկարչուհի Հենրիտա Ուայեթ Հուրդի եղբայրն է և նկարիչ Ջեյմի Ուայեթի հայրն է։ Ուայեթի աշխատանքների հիմնական թեման գավառական առօրյան է և ամերիկյան բնությունը։ Նրա նկարներում գերիշխում են հայրենի քաղաք Չեդդս Ֆորդի և Մեն նահանգի Կուշինգ քաղաքի միջավայրի պատկերները, որտեղ նկարիչը ապրում էր ամառային ամիսներին։ Ստեղծագործելիս Ուայեթը օգտագործել է տեմպերա ներկանյութ և ջրաներկ, բացառությամբ վաղ շրջանի փորձերի, երբ նկարում էր յուղաներկերով։
Կենսագրություն
Էնդրյու Ուայեթը Նյուել Կոնվերսի և Քարոլին Բոկյուս Ուայեթի ընտանիքի փոքր տղան էր։ Վատառողջ լինելու պատճառով կրթվել է տանը։ Նկարել սկսել է վաղ հասակից, գեղանկարչական արվեստի նրբությունները սովորել է հորից։ Նրա հայրը նրա միակ ուսուցիչն է եղել։ Արվեստի պատմությունը նա յուրացրել է ինքնուրույն։ Էնդրյու Ուայեթի առաջին անհատական ցուցահանդեսը կայացել է Նյու Յորքում 1937 թվականին, երբ նա 20 տարեկան էր։ Ներկայացված նկարները վաճառվել են բավականին արագ։ Իր կարիերայի սկզբում Ուայեթը հոր նման զբաղվում էր նաև գրքերի պատկերազարդմամբ, բայց շուտով դադարեցրել է դա։ 1940 թ. Է. Ուայեթը ամուսնացել է Բետսի Ուայեթի հետ, և 1943 թ.նրանց ընտանիքում ծնվել է առաջնեկը՝ Նիկոլասը, իսկ երեք տարի հետո՝ երկրորդ երեխան՝ Ջեյմին։ 1945 թ. Է. Ուայեթը կորցրել է հորը, ով դարձել էր ավտովթարի զոհ։ Մոտավորապես նույն ժամանակ վերջանականապես ձևավորվել է Է. Ուայեթի ռեալիստական ոճը։ Է. Ուայեթը իր ամենահայտնի գործը՝ «Քրիստինայի աշխարհը», նկարել է Մեն նահանգի Կուշինգ քաղաքի՝ Օլսենների ընտանիքին պատկանող ագարակում (1948 թ.)։ Նկարում պատկերված է Քրիստինա Օլսոնը։ Հետագայում Ուայեթը ժամանակ առ ժամանակ ապրել է Փենսիլվանիա և Մեն նահանգներում՝ գործնականում չլքելով ԱՄՆ-ի արևելյան ափերը։ Նկարչի ոճը հիմնականում չի փոխվել, թեև ժամանակի ընթացքում Է. Ուայեթի նկարները դարձել են ավելի խորհրդապաշտական՝ հակվելով մոգական ռեալիզմին։
Ծանոթագրություններ
Կատեգորիա:Ամերիկացի նկարիչներ Կատեգորիա:Արվեստի և գրականության ամերիկյան ակադեմիայի անդամներ Կատեգորիա:20-րդ դարի ամերիկացի երաժիշտներ
Խաժամուժ
2014 թվականին ֆիլմը ցուցադրվել է «Ոսկե ծիրան» միջազգային կինոփառատոնի «Հարգանքի տուրք» անվանակարգում ։
Սյուժե
Նիկոն արվեստագետ է՝ ռեժիսոր, որը պարզապես ցանկանում է ինքնարտահայտվել, բայց բոլորը փորձում են նրան լռեցնել։ Երբ նա Վրաստանում իր առաջին քայլերն է անում, գաղափարախոսները հույս ունեն փակել բերանը՝ պնդելով, որ աշխատանքը չի համապաստասխանում ընդունված կանոններին։ Նիկոն հեռանում է հայրենիքից, տեղափոխվում Ֆրանսիա՝ ազատության և ժողովրդավարության երկիրը։ Սակայն այդ երանավետ վիճակը երկար չի տևում։
Արտաքին հղումներ
Կատեգորիա:Վրացական ֆիլմեր Կատեգորիա:2010 ֆիլմեր Կատեգորիա:Օթար Իոսելիանիի ֆիլմեր Կատեգորիա:Ֆրանսերեն ֆիլմեր Կատեգորիա:2010-ականների դրամա ֆիլմեր Կատեգորիա:Վրացերեն ֆիլմեր Կատեգորիա:Ռուսերեն ֆիլմեր
Էմին Անտոնյան
Էմին Անդրանիկի Անտոնյան, սպորտային ֆունկցիոներ և բասկետբոլի մարզիչ ։ Մոսկվայի բասկետբոլի լիգայի (МБЛ) նախագահ։ Ռուսաստանի համակարգչային սպորտի դաշնության խորհրդի նախագահ, գլխավոր քարտուղար ։
Կրթություն
Առաջին բարձրագույն կրթությունը ստացել է Մոսկվայի պետական ավտոմոբիլային և ճանապարհային տեխնիկական համալսարանում (MADI)՝մասնագիտանալով որպես տնտեսագիտ-մենեջեր։ Էմինը շարունակել է ուսումը Օ.Ե Կուտաֆինի անվան Մոսկվայի պետական իրավաբանական ակադեմիայում, որտեղ պաշտպանել է տնտեսագիտության թեկնածուի թեզ ։
Աշխատանքը ֆինանսական ոլորտում
Մոտ 15 տարի աշխատել է ֆինանսական ոլորտում՝ զբաղեցնելով տարբեր պաշտոններ բանկերի և խորհրդատվական ընկերություններում։ Western Union համակարգում եղել է միջազգային վճարային համակարգում ապրանքների արտադրման համար պատասխանատու ։
Սպորտային կարիերա
2008 թվականից Էմինը Ռուսաստանի ամենահեղինակավոր ակումբներից մեկի՝ BC Moskovsky գլխավոր մարզիչն է և սիրողական բասկետբոլի ակումբի ղեկավարն էր։ 2010 թվականից ղեկավարում է Մոսկվայի բասկետբոլի լիգան (MBL)՝ որպես գործադիր տնօրեն, ապա՝ նախագահ ։ Նա գլխավորեց Մոսկվայի քաղաքային առաջնությունը՝ Super Cup-ը և այլն։
Ռուսաստանի համակարգչային սպորտի ֆեդերացիա
2016 թվականին նա զբաղեցրել է Ռուսաստանի Դաշնության համակարգչային սպորտի գլխավոր քարտուղարի պաշտոնը։ 2017 թվականի մարտին նա ընտրվել է ֆեդերացիայի խորհրդի նախագահ։
Ծանոթագրություններ
Կատեգորիա:Բասկետբոլային մարզիչներ
Sway (երգ)
«Sway», մեքսիկական «¿Quién será?» մամբոյի անգլերեն տարբերակը, որը գրվելէ 1953 թվականին Մեխիկոյի ջազային նվագախմբի ղեկավար Պաբլո Բելտրան Ռուիսի կողմից։
Երգի անգլերեն բառերը գրել է Նորման Գիմբելը 1954 թվականին։ Ինչպես նաև երգը ձայնագրել է Դին Մարտինը։ Նրա կատարմամբ երգը ԱՄՆ-ի չարթերում գրավել է 15-րդ հորիզոնականը, իսկ Մեծ Բրիտանիայում` 6-րդ հորիզոնականը։
Ծանոթագրություններ
Կատեգորիա:Փոփ Կատեգորիա:Մայքլ Բուբլեի երգեր
Մեքսիկայի տեխնոլոգիական ինստիտուտ
Մեքսիկայի տեխնոլոգիական ինստիտուտ (Instituto Tecnológico y de Estudios Superiores de Monterrey, ITESM), Մեքսիկայի բարձրագույն ուսումնական հաստատություններից մեկը։ Այն գտնվում է Մեքսիկայի Նուևո Լեոն նահանգի Մոնտերեյ քաղաքում։ Ըստ 2010 թվականի տվյալների, այն ունի 90,173 ուսանող, որից 17136 ասպիրանտ են ։
Թվական
Ինստիտուտը հիմնադրվել է 1943 թվականի սեպտեմբերի 6-ին ։
Կրթություն
Ինստիտումը ներառում է միջազգային ասոցիացիայի ուսումնասիրություններr :
Արտաքին հղումներ
Կատեգորիա:Մեքսիկայի ինստիտուտներ
Տնտեսական կոլապս
Տնտեսական կոլապս, այս տերմինն օգտագործվում է ծայրահեղ ծանր տնտեսական վիճակը նկարագրելու համար։ Տնտեսական կոլապսի երկարատև գոյության արդյունքները կարող են հանգեցնել բանկրոտի և բարձր գործազրկության (օրինակ, Մեծ Բրիտանիայի 1930-ականների Մեծ դեպրեսիան), նորմալ առևտրի պարալիզացման (օրինակ,Գերմանիայում 1920-ական թվականներին), մահացության մակարդակի կտրուկ աճի և բնակչության անկման (օրինակ, 1990-ականներին նախկին ԽՍՀՄ երկրներում) ։
Հաճախ տնտեսական անկումը հանգեցնում է սոցիալական քաոսի, քաղաքացիական անկարգություններ և անհնազանդությունների, օրենքի և կարգի խախտման հետ։ Տնտեսական կոլապսի օրինակ է՝ Մեծ դեպրեսիան։
Հայտնի դեպքեր
Գոյություն ունեն մի քանի արձանագրված և լավ ուսումնասիրված տնտեսական կոլապսի դեպքեր, որոնցից մեկը՝ «Մեծ Դեպրեսիան» է ։
Վեսլինգ
Ենթարկվում է Վերին Ֆրանկոնիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 5160 մարդ ։ Զբաղեցնում է՝ 22,60 կմ² տարածք։ Պաշտոնական կոդ 09 1 88 144։
Տնտեսական կոլապս
Հայտնի դեպքեր
Նախկին տնտեսական անկումների պատճառները ինչպես քաղաքական էին, այնպես էլ՝ տնտեսական։ Եղել են նաև այլ պատճառներ՝ պատերազմ, սով, կառավարության կոպիտ սխալներ և այլն։
Որոշ դեպքերում շրջափակումները և մբարգոն կարող են հանգեցնել տնտեսական կոլապսի։ ԱՄՆ-ում 1807 թվականին ընդունված էմբարգոի մասին օրենքը պատերազմող եվրոպական երկրների նկատմամբ գրեթե երկրին հասցրեց տնտեսական ջախջախման, մասնավորապես, նավահանգստային քաղաքներում։
Արտաքին հղումներ
Կատեգորիա:Տնտեսական կոլապսներ Կատեգորիա:Գործազրկություն
Պաբլո Սարաբիա
Պաբլո Սարաբիա Գարսիա (Pablo Sarabia García, ), իսպանացի ֆուտբոլիստ, Սևիլյա ակումբի կիսապաշտպան։
Ակումբային կարիերա
Պատանի կիսապաշտպանը իր ֆուտբոլային կարիերան սկսել է Բոադիլիա ակումբի կազմում, որից հետո տեղափոխվել է Մադրիդի Ռեալ ակումբ ։ 2009 թվականից մինչև 2011 թվականը նա հանդես է եկել Մադրիդի Կաստիլիա ակումբի երկրորդ կազմում։ Նա թիմի հիմնական կազմում իր նորամուտը նշել է 2010 թվականին Չեմպիոնների Լիգայում՝ Օսերոմ ակումբի դեմ խաղի ժամանակ  ։ 2011 թվականի հուլիսի 3-ին Պաբլոն տեղափոխվել է Խետաֆե ակումբ ։
Կարիերան հավաքականում
Պաբլոն հանդես է եկել Իսպանիայի պատանեկան և երիտասարդական հավաքականների տարբեր թիմերի կազմում։ Իսպանիայի մինչև 19 տարեկանների երիտասարդական հավաքականի կազմում նա մասնակցել է Եվրոպայի մինչև 19 տարեկանների առաջնությունում։ Իսպանիայի հավաքական
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Իսպանիայի ֆուտբոլի ազգային հավաքական Կատեգորիա:Իսպանիայի հավաքականի ֆուտբոլիստներ Կատեգորիա:Սևիլյայի ֆուտբոլիստներ Կատեգորիա:Խետաֆեի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Իսպանացի ֆուտբոլիստներ Կատեգորիա:Պարի Սեն Ժերմենի ֆուտբոլիստներ Կատեգորիա:Ռեալ Մադրիդ Կաստիլիայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:ՈՒԵՖԱ Եվրո 2020-ի ֆուտբոլիստներ
Վյորթզեե
Վյորթզեե (Wörthsee), համայնք Գերմանիայում՝ Բավարիա երկրամասի Շտարնբերգ շրջանում։
Ենթարկվում է Վերին Բավարիայի վարչական շրջանին։ Բնակչությունը 2010 թվականի դեկտեմբերի 31-ի տվյալներով կազմում է 4742 մարդ ։ Զբաղեցնում է՝ 20,42 կմ² տարածք։ Պաշտոնական կոդ 09 1 88 145։
Խորհրդավոր միանձնուհի (Մուրացան)
Խորհրդավոր միանձնուհի, Մուրացանի վիպակներից է, որը լույս է տեսել 1889 թվականին «Նոր դար» լրագրում։
Սյուժե
«Ես գործելու մի ծրագիր եմ առաջարկում մեր երիտասարդներին ու երիտասարդուհիներին, որոնք պարծենում են դեպի հայրենիքն ունեցած սիրո ջերմությամբ»,- այսպես է բնութագրում «Խորհրդավոր միանձնուհի» վեպը։ Սյուժեն կառուցված է ռոմանտիկ մի երազողի օրագրություններից, որը ձգտում է հանգիստ որոնել էկզոտիկ հեռուներում։ Բայց «ազատ բնության» մեջ ձանձրույթը փարատելու հաճույքից առավել գրավիչ եղավ այն հայտնությունը, որ նա գտավ «մոռացված աշխարի» հեռուներում ծվարած նահապետական համայնքում։ Վեպի համար Մուրացանն ընտրել է երկու բնաբան. «Ամեն, ամեն ասեմ ձեզ, եթե ոչ հատն ցորենոյ անկեալ յերկիր մեռանիցի, ինքն միայն կա, ապա եթե մեռանիցի, ինքն միայն կա, ապա եթե մեռանիցի բազում արդյունս առնէ»։ Սա Հովհաննեու Ավետարանից է։ Ապա աստվածաբան Ջոն Ստեռլինի ասույթը. «Ամենավատթար դաստիարակությունն իսկ, որ անձնուրություն է սովորեցնում, լավագույնն է, քան այն դաստիարակությունը, որ անձնուրությունից զատ ամեն բան սովորեցնում է»։ Այս պատվիրաններն են գոյավորում առաքյալի կերպարը։
Գավառական քաղաքի ազդեցիկ ու ազնվական ընտանիքի միակ դուստրն էր Աննան՝ գեղեցիկ ու զգացմունքներով հարուստ։ Օրիորդաց ուսումնարանի աշակերտուհին խելամիտ էր ու երազող և վեպերից գիտեր, թե ինչ է սերը երջանկության արահետներում։ Եվ, ահա, օրերից մի օր, գավառական քաղաքում հայտնվում է Էջմիածինի պատվիրակ Գարեգինը՝ խորհրդավոր ու համակրելի, պահվածքվ անսովոր, գաղափարներով սևեռուն ու առաքելական։ Հանգամանքների բերումով և ծնողների կամքով ՝ երիտասարդ քահանան դառնում է Աննայի տնային ուսուցիչը։ Առաջին հայացքի համակրության զգացողությունները հեղաբեկում են Աննայի հոգեկան աշխարհը, և նա կուսական անեղծ նվիրումով խոստովանում է իր սերը Գարեգինին։ Սերը փոխադարձ էր, և Աննային թվում է, թե գտնված է երջանկության իր երազանքը։ Բայց Գարեգինը փշրում է նրա պատրանքը անձնական իր սերը փոխադարձելով մի այլ նվիրումի. «Կա մի ուրիշ մարմին, որ ավելի սիրելի, ավելի պաշտելի է, քան մեր սեփականը։ Այդ մարմինը հայրենիքն է։ Ես ուխտել եմ իմ անձը նվիրել նրան»։ Կյանքն այլևս անիմաստ էր Աննայի համար, և նրան մնում է միայն ապաշխարիկ մեկուսացումը կուսանոցում, բայց սիրած երիտասարդը հուշում է բարձր ու վսեմական մի այլ խորհուրդ. «Հեռացեք աշխարհից, բայց մի մտեք կուսանոց։ Գնացեք հեռու, հեռու, դեպի կորած հայ գյուղեր, դեպի այն ժողովուրդը, որին մոռացել են մեր գործողները… Մտեք այն ժողովրդի մեջ, նվիրեցեք ձեզ նրա բարօրությանը և նրա մարդկանց կրթության գործին… Եվ ահա այդ ժամանակ ձեր ուխտը սուրբ և նվիրումը պաշտելի կլինի»։
Ճակատագիրն անդառնալի է, և ծնողների անակնկալ մահից հետո, Աննան մեկնում է հեռավոր մի գյուղ իրագործելու սիրած էակին տված սրբազան երդումը։ Այստեղ է ահա, որ ռոմանտիկ որոնողը հանդիպում է Խորհրդավոր միանձնուհուն և փորձում հասկանալ սոցիալական ուտոպիայի նրա գաղտնիքը։ Ըստ էության՝ այդ ուտոպիան նահապետական համայնքի վրա պատվաստված համակեցություն է՝ կրթական ու տնտեսական չափավոր վերաձևումներով, ավանդական բարքերի ու քրիստոնեական հավատի շաղկապող զորությամբ։ Եկեղեցի և դպրոց, ուսուցիչ և քահանա. ահա այն նեցուկները, որոնք կոչված են բարեկարգելու «մոռացված աշխարհի» կյանքն ու կենցաղը։ Սերը Մուրացանի ռոմանտիկական փիլիսոփայության էական հոմանիշներից է, մարդկային հոգու կենսաբանական անփոխարինելի զգացողության ու երջանկության գրավականը։ Զգացմունքի այդ արժեքն է, որ Աննայի կամքը լարում է բարեգործական առաքելության։ Գարեգինի պարտությունն ընտրությունում, ապա և նրա մահն անհայտության մեջ, փշրում են Աննայի կամքը։ Կյանքն այլևս կորցնում է իր իմաստը, քանզի չկար հավատի զորավիգը։ «Խորհրդավոր միանձնուհի» վեպի հոռետեսական վերջաբանը արդեն գուշակում է առաքելության գաղափարի փակուղին Մուրացանի հետագա ստեղծագործություններում։
Մեջբերումներ
Որքա՜ն թշվառ կլինեինք մենք, եթե մոռանալու ունակությունը չունենայինք։ Արդարև, կան ցավեր, որոնց չպետք է մոռանալ, բայց որքա՜ն շատ են այն վշտերը, որոնց եթե չմոռանայինք, կյանքը մեզ համար կդառնար դժոխք։
Սաբիրզյան Կունանբաև
Սաբիրզյան Կունանբաև (թաթարերեն՝ Sabircan Ğabdulla uğlı Qunaqbayev, Сабирҗан Габдулла улы Кунакбаев, ), գիտնական-սելեկցիոներ։ Գյուղատնտեսական գիտությունների թեկնածու (1950 թ.), ՌԽՖՍՀ վաստակավոր ագրոնոմ (1957 թ.), ԲԽՍՀ գիտության վաստակավոր գործիչ (1963 թ.), Բաշկորտոստանի գիտությունների ակադեմիայի վաստակավոր գիտնական (1991 թ.)։
Կենսագրություն
Սաբիրզյան Կունանբաևը ծնվել է 1901 թվականին թաթար գյուղացու բազմանդամ ընտանիքում։ Ընտանիքում եղել են երեք աղջիկ և վեց տղա։ Կունանբաևը չորս տարի սովորել է տարրական դպրոցում, այնուհետև սովորել է Ուֆայի մեդրեսեում։ 1927 թվականին ավարտել է Մոսկվայի Կ. Ա. Տիմիրյազևի անվան գյուղատնտեսական ակադեմիան։ Աշխատել է Բաշկորտոստանի գյուղատնտեսության ժողովրդական կոմիսարիատում, 1932-1955 թվականներին՝ Չիշմինսկի շրջանի սելեկցիոն կայանում։ 1956-1958 թվականներին եղել է Բաշկորտոստանի գյուղատնտեսության գիտահետազոտական ինստիտուտի տնօրենի տեղակալ գիտական մասով, 1958 թվականին՝ Բաշկորտոստանի գյուղատնտեսության գիտահետազոտական ինստիտուտի գյուղատնտեսության և անասնապահության դաշտային մշակաբույսերի լաբորատորիայի վարիչ։ Բաշկորտոստանում հիմնել է սելեկցիոներների գիտական դպրոց։
Մահացել է 1996 թվականի հուլիսի 3-ին Ուֆայում։
Հին Եգիպտոսի քանդակագործություն
Հին Եգիպտոսի քանդակագործությունը հին Եգիպտոսի արվեստի ամենահագեցված և խիստ կանոնական մշակման ենթարկված ճյուղերից մեկն է։ Քանդակագործությունը ստեղծվել և զարգացել է որպեսզի ֆիզիկապես ներկայացվեն հին եգիպտական աստվածները,փարավոնները, թագավորներն ու թագուհիները։ Գոյություն են ունեցել նաև բազմաթիվ պատկերներ հասարակ եգիպտացիների գերեզմաններում՝ հիմնականում փայտից, որոնցից մի քանիսը պահպանվել են։ Աստվածների և փարավոնների քանդակները ինչպես կանոն դրվել են համընդհանուր ցուցադրման բաց տարածքներում։ Քանդակները, որպես կանոն, պահպանում են քարե գնդի կամ փայտի կտորի սկզբնական ձևը, որից պատրաստվել են։
Գոյություն ուներ հին եգիպտական քանդակների ստեղծման շատ խիստ կանոն ՝ տղամարդու մարմնի գույնը պետք է մուգ լիներ կնոջ մարմնի գույնից, նստած մարդու ձեռքերը պետք է բացառապես ծնկների վրա լինեն, գոյություն ունեին եգիպտական աստվածներին պատկերելու որոշակի կանոններ։ Օրինակ Հոր (եգիպտական դիցաբանություն) աստծուն պետք է պատկերել բազեի գլխով, մեռյալների աստծու Անուբիսին՝ շնագայլի գլխով։ Բոլոր քանդակները ստեղծվում էին այդ կանոններով և հետևելը այնքան խիստ էր, որ այն փոփոխության չի ենթարկվել Հին Եգիպտոսի երեքհազարամյա պատմության ընթացքում ։
Ծանոթագրություններ
= Տես նաև = Եգիպտական քանդակ
Կատեգորիա:Հին Եգիպտոսի արվեստ
Apple A6
Apple A6, Apple ընկերության Apple AX շարքի երկմիջուկային ARM-միկրոպրոցեսոր։ Աշխատում է մինչև 1,3 ԳՀց հաճախականությամբ։ Համարվում է, որ այդ պրոցեսորի մեջ Apple-ն առաջին անգամ օգտագործեց լիովին իր կատարմամբ պրոցեսոր, այլ ոչ թե ARM ընկերության Cortex-A շարքի IP-բլոք ։
Նկարագրություն
Ըստ որոշ պաշտոնական տվյալների՝ պրոցեսորը մշակվում է HKMG 32 նանոմետրանոց տեխնոլոգիական պրոցեսով, Samsung Electronics ընկերության գործարանում ։
A6 պրոցեսորը պարունակում է 2 հիմնական միջուկ, ենթադրաբար՝ Apple-ի սեփական միկրոճարտարապետությամբ, որում օգտագործվել են ինչպես ARM Cortex-A9 էլեմենտները, այնպես էլ ավելի նոր՝ Cortex-A15 ճարտարապետության էլեմենտները ։
Apple A6-ի բյուրեղի համակարգում օգտագործվում է Imigination Technologies ընկերությամբ մշակված, 3-միջուկային PowerVR SGX543MP3 հատուկ մասնագիտացված պրոցեսոր ։ Ըստ Anandtech-ի տվյալների՝ պրոցեսորում օգտագործվում է 3-միջուկային, 266 ՄՀց հաճախականությամբ, մոտավորապես 25,5 ԳՖլոփս արտադրողականությամբ (12 հատ SIMD USSE2 սարք, ամենքում՝ 4 MAD single precision) GX 543MP3 ։
Պատմություն
Ըստ անալիտիկ՝ Linley Gwennap-ի ինֆորմացիայի՝ պրոցեսորի մշակման մեջ մասնակցություն են ունեցել P.A. Semi ընկերության (2008 թվականի ապրիլին այն գնված է եղել Apple-ի կողմից 278 միլիոն ԱՄՆ դոլարով) ինժեներները։ Շուտով՝ ձեռքբերումից հետո, Apple-ը գաղտնի պայմանագիր է կնքում ARM ընկերության հետ, որը թույլատրում էր այդ ընկերությանը մշակել սեփական՝ ARM ճարտարապետությամբ միկրոպրոցեսորներ։ Apple A6 պրոցեսորի միկրոճարտարապետության մշակումն ավարտվեց 2010 թվականի սկզբին, իսկ դրանից հետո սկսվեց ֆիզիկական դիզայնի փուլը։ Հավանական է, որ տվյալ փուլի մեջ ներգրավված էին եղել Intrinsity ընկերության (2010 թվականի ապրիլին գնված է եղել Apple-ի կողմից 120 միլիոն ԱՄՆ դոլարով) ինժեներները ։
A6-ի համար կատարված ծախսերը Linley-ի կողմից գնահատվում են մոտավոր 100 միլիոն ԱՄՆ դոլար, չհաշված 400 միլիոնը, որը ծախսվել էր PA Semi-ի և Intrinsity-ի գնման վրա և տասնյակ միլիոն դոլարներ՝ սեփական ARM պրոցեսորներ արտադրելու թույլատրություն գնման համար ։
Արտադրողականություն
Ըստ Apple ընկերության հայտարարության՝ Apple A6 պրոցեսորի արտադրողականությունը 2 անգամ ավելի շատ է, քան նախորդ մակարդակինը՝ Apple A5-ինը, նաև նոր պրոցեսորը ունի 2 անգամ ավելի ինտեգրված գրաֆիկական պրոցեսոր, միևնույն ժամանակ՝ չափսերը փոքրացված են 22%-ով ։
Սեպտեմբերի 16-ին հրատարակված են եղել A6 պրոցեսորի Geebench 2 թեստի արդյունքները։ Ընդհանուր արդյունքը՝ 1601 բալ էր, համաեմատության համար՝ iPhone 4S-ինը (Apple A5, 800 MHz) եղել էր 629 բալ, iPad 3-ինը (Apple A5X, 1 GHz)՝ 766 բալ ։ Ըստ թեստի տվյալներրի՝ պրոցեսորում տեղակայված է 32 կիլոբայթանոց L1 քեշ հրահանգների ու տվյալների համար և L2 քեշ՝ 1 մեգաբայթ չափսով։
Օգտագործում
Apple A6 պրոցեսոր օգտագործող սարքերը՝
Ծանոթագրություններ
Կատեգորիա:Էփլ Կատեգորիա:Apple AX Կատեգորիա:ARM ճարտարապետություն
Ժան Լեոն Ժերոմ
Ժան Լեոն Ժերոմ (Jean-Léon Gérôme, ), ֆրանսիացի գեղանկարիչ և քանդակագործ։ Նա հանդիսանում է զանազան նկարների հեղինակ, որոնք նվիրված են Հին աշխարհի պատմության, Արևելքի երկրներին և Վերածննդին։
Ժան Լեոն Ժերոմը բացի նկարչությունից զբաղվել է նաև քանդակագործությամբ։ Սկզբում նա ձեռք է բերել համբավ Ֆրանսիայում, այնուհետև միացել իմպրեսիոնիստների շարժմանը դառնալով ակադեմիական արվեստի պահպանողականության խորհրդանիշերից մեկը։ 1904 թվականին մեծանուն նկարիչը վախճանվել է Ֆրանսիայի մայրաքաղաք Փարիզում և կարճ ժամանակահատվածում մոռացվել։ Նրա գործունեությունը մահից հետո չի գնահատվել և ներկայացվել է բացասական կերպով։ Նրա ուշագրավ աշխատանքները շատ անգամներ ներկայացվել են Ֆրանսիայի խոշորագույն թանգարանների ցուցահանդեսներում։
Կազմավորում
Նկարչի հայրը եղել է ոսկերիչ Պիեր Ժերոմը՝ Վեզուլից, ով 1823 թվականի ապրիլին ամուսնացել է խանութպանի դստեր՝ Ֆրանսուազե Վիլմոյի հետ։ 1824 թվականի մայիսի 11-ին ծնվում է նրանց առաջնեկը, ում անուն են Ժանոմ Լեոնոմ։ 9 տարեկան հասակում ապագա նկարիչը ընդունվում է գիմնազիա, որտեղ նա դրսևորում է գեղարվեստական ​​հակումներ և սովորում տիրապետել նկարչության տեխնիկային։ Նրա հիմնական դաստիարակը եղել է Քլոդ Կարյաժը (1798-1875)։
Ուսումը ստանալուց հետո, նա կարողանում է համոզել հորը և մեկնել մայրաքաղաք՝ կրթություն ստանալու նպատակով։ Այդ նպատակով 1941 թվականին Ժան Լեոն Ժերոմը մեկնում է Փարիզ։ Նրա հայրը մշտապես պնդել է, որ նկարիչները ի տարբերություն մյուս արվեստագետների և ոսկերիչների շատ ավելի աղքատ են։ Այդ նպատակով նա իր որդուն տալիս է ընդամենը 1 տարի ժամանակ հայտնի նկարիչ դառնալու համար, իսկ այդ գեղարվեստական փառքին չհասնելու դեպքում պահանջեց վերադառնալ հայրենի բնակավայր։
Ժան Լեոն Ժերոմի ստեղծագործություններից ամենահինը, որը հայտնի է մարդկությանը դա «Տղայի դիմանկարն» է։ Այս նկարը ցույց է տալիս, որ Ժան Լեոն Ժերոմը դեռևս երիտասարդ հասակում ունեցել է վարպետություն, քանի որ տղայի թեքված գլուխը նա նկարել է այնպես, որպեսզի գլուխը չխանգարի իրանին։ Այս ունակությունը ցույց է տալիս, որ Ժան Լեոն Ժերոմը դեռևս վաղ տարիքից տիրապետել է կոնտրապոստին։
Ժան Լեոնի հաջողություններն այնքան ակնհայտ էին, որ Փարիզում նրան այցելած հայրն իր հավանությունը տվեց և տարեկան սկսեց նրան ուղարկել 100 ֆրանսիական ֆրանկ ապրուստավճար, որը թույլ տվեց Ժերոմին զբաղվել միայն վարպետության կատարելագործմամբ։
Իր ուսուցչի հետ հարաբերությունները ևս ավարտվեցին հաջողությամբ, և Դելարոշը երաշխավորեց իր աշակերտին, որպեսզի նրա ուշագրավ աշխատանքները տպագրվեն ամսագրում։ Իր ուսուցչի նախաձեռնությամբ նա նաև 1843 թվականին մեկ տարով ուղևորվեց դեպի Հռոմ` Իտալիայի մայրաքաղաք։ 52 տարեկան հասակում Ժերոմը գրեց իր ինքնակենսագրությունը, որտեղ իր իտալական ճանապարհորդությունը նա որակեց որպես իր կյանքի լավագույն օրերից մեկը։
Հռոմում անցկացված տարիները նա նվիրել է հիմնականում ուսումնասիրելով բնությունը։ Նա նախընտրել է մշտապես աշխատել բաց երկնքի տակ, քան թանգարաններում։ Բացի նկարչությունից նա նաև Պոմպեյ և Նեապոլ հնադարյան քաղաքների տարածքում կազմակերպեց պեղումներ, որի արդյունքում հայտնաբերվեցին գլադատորական զենք և զրահ։
Իր խոսքերով այդ ամենը բացահայտեց մի նոր հորիզոն` իր համար։ Այդ հետազոտություններից հետո նա զարմացած է մնացել, որ ոչ մի եվրոպական նկարիչ չի ներշնչվել գլադիատորական մարտերով և նա սկսեց ուսումնասիրել հնագույն աղբյուրներ, թանգարանային հավաքածուներ համապատասխան արդյունքի հասնելու համար։ Ժան Լեոն Ժերոմի աշխատանքը Հռոմում առաջացրեց դժգոհությունների, իսկ նրա աշխատանքի հիմնական քննադատը գերմանացի արվեստագետ Ֆրիդրիխ Օվերբեքն էր։
Նորբերտ Վոլֆը ասել է, որ այս դիմանկարին տրված են անմիջական ազդեցություն տեխնոլոգիական և կոմպոզիցիոն լուծումներով։ 1844 թվականին Հռոմում տարածվեց Տիֆի համաճարակը և այս հիվանդությամբ վարակվեց նաև Ժան Լեոն Ժերոմին։ Ըստ ժամանակակիցների, եթե նկարչի մայրը Վեզուլից չտեղափոխվեր Հռոմ, Ժերոմին զոհ կգննար այդ հիվանդությանը և կմահանար։
Ծանոթագրություններ
Կատեգորիա:Ֆրանսիացի նկարիչներ Կատեգորիա:Օրիենտալիստ նկարիչներ Կատեգորիա:Փարիզի գեղարվեստի ազգային բարձրագույն դպրոցի շրջանավարտներ Կատեգորիա:Շվեդիայի գեղարվեստի թագավորական ակադեմիայի անդամներ Կատեգորիա:Ֆրանսիացի մանկավարժներ Կատեգորիա:Ֆրանսիացի քանդակագործներ Կատեգորիա:Ամերիկայի արվեստների և գիտությունների ակադեմիայի անդամներ Կատեգորիա:Պատվո լեգեոնի շքանշանի սպաներ Կատեգորիա:Պատվո լեգեոնի շքանշանի կոմանդորներ Կատեգորիա:Պատվո լեգեոնի շքանշանի ասպետներ Կատեգորիա:Ֆրանսիացի դիմանկարիչներ Կատեգորիա:Ֆրանսիացի արվեստագետներ
Կլո Լյուսե
Պատմություն
Առաջին տունը այս տարածքումը, որը պատրաստվել է վարդագույն աղյուսից Լյուդովիկոս VI թագավորության ժամանակ։ 1107-1115 թթ․ այն կառուցվել է Հուգո Ամբուազի (Hugues d’Amboise) հրամանով։ 1477 թ․֊ին կառուցել են ոչ շատ մեծ կալվածք, որը դարձել էր Էտեն Լելուի սեփականությունը, թագավորի ֆավորիտուհին։ Կլո Լյուսե ամրոցը ձեռք է բերվել Կառլ VIII կողմից 3500 էկյուով, որը փոխակերպվել է թագավորական նստավայրի։ Վաճառքի փաստաթուղթը, որը թվագրվել է 1490 թ․֊ի հուլիսի 2֊ին և արձանագրվել է մագաղաթի վրա, պահպանվում է Կլո Լյուսեում։ Ֆրանսիայի ապագա թագավոր՝ Ֆրանցիսկ I, իր մանկությունը անց է կացրել Կլո Լյուսեում։ Նա գալիս էր այստեղ իր քրոջ՝ Մարգարիտ Նավառացու հետ։ 1516 թ․֊ին սկզբին Լեոնարդո դա Վինչին ընդունել է Ֆրանցիսկ I թագավորի հրավերը և հաստատվել է ֆրանսիայում։ Նկարիչը մահացել է 1519 թ․֊ի մայիսի 2֊ին։ Լեոնարդո դա Վինչին թաղված է Ամբուազական ամրոցում, որը գտնվում է ոչ շատ հեռու։ Հեղաշրջման ժամանակ, Կլո Լյուսե ամրոցը ավերումից փրկել է Ամբուազների ընտանիքը։ Հետագայում ամրոցը դարձել է Սեն֊Բրի ընտանիքի սեփականությունը։ Այս ընտանիքը պահպանել է ամրոցը մինչև մեր օրերը։ Ներկայումս Կլո Լյուսեում է Լեոնարդո դա Վինչիի թանգարանը։
Էքսպոզիցիա (ցուցադրանք)
Ամրոցի ոչ շատ մեծ դահլիճներում, կառուցված աղյուսներից և սպիտակ քարերից, ստեղծված են Լեոնարդո դա Վինչիի ժամանակաշրջանի ինտերիերներ․ ննջասենյակ մահճակալով (կրկնօրինակ), որտեղ մահացել է նկարիչը, խոհանոցը մեծ օջախով և մի քանի սենյականերով՝ ձևավորված վերածննդի ժամանակաշրջանի կահույքով։ Ինչպես նաև կա սրահ՝ կահավորված Լյուդովիկոս XV ոճով։
Վանք (Սպերի գավառ)
Բնակչության մասին տվյալներ չեն պահպանվել։
Կլո Լյուսե
Էքսպոզիցիա (ցուցադրանք)
Հետաքրքրություն է ներկայացնում մեքենաների հավաքածուն՝ պատրաստված Լեոնարդո դա Վինչիի մոդելներով․ նախատիպերը ինքնաթիռի, ուղղաթիռի, մեքենայի, տանկի, պարաշյուտի։ Պահպանվել են մատուռներ ՝ պատրաստված Լյուդովիկոս XV կողմից և գատնի գետնանցումը դեպի Ամբուազ, որը 400մ հեռավորության վրա է գտնվում ամրոցից։
Վանք (Սպերի գավառ)
Ծանոթագրություններ
Կատեգորիա:Արևմտյան Հայաստանի գյուղեր
Կլո Լյուսե
Ծանոթագրություններ
Կատեգորիա:Ամրոցներ այբբենական կարգով Կատեգորիա:Ֆրանսիայի ամրոցներ
Մամադու Օբի Ուլարե
Ակումբային կարիերա
Սեպտեմբերին Ուլարեն տեղափոխվեց անգլիական «Ուոթֆորդ ՖԱ» ակումբ՝ կնքելով պայմանագիր 5 տարով։ Տրանսֆերի գինը կազմել է 6 միլիոն ֆունտ ։ Փետրվարի 18-ին «Սուոնսի Սիթի» ակումբի դեմ մրցախաղում առաջնելույթ է ունեցել Պրեմիեր Լիգա (Անգլիա)՝ փոխարիnվելով երկրորդ խաղակեսում Վալոն Բեհրամի հետ ։
Միջազգային կարիերա
2013 թվականից սկսած Ուլարեն հանդես է գալիս Բելգիայի հավաքականում տարբեր տարիքում։
Աղբյուրներ
Կատեգորիա:Բելգիացի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ
Սոֆիան Դիոպ
Սոֆիան Դիոպ (Sofiane Diop, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Մոնակոյի կազմում։ Խաղում է հարձակվողական կիսապաշտպանի դիրքում ։
Մոնակո
Դիոպը Ռենի ակադեմիայի սան է։ 2018 թվականի հուլիսի 5-ին նա պայմանագիր կնքեց Մոնակոյի հետ ։ Իր պրոֆեսիոնալ դեբյուտը նշեց օգոստոսի 4-ին՝ փոխարինման մտնելով Ֆրանսիայի սուպերգավաթի Պարի Սեն-Ժերմենի դեմ խաղում  ։ Առաջին հանդիպումը Լիգա 1-ում Դիոպը անցկացրեց օգոստոսի 11-ին՝ Նանտի դեմ խաղում ։
Ակումբային վիճակագրություն
2018 թվականի օգոստոսի 25-ի դրությամբ
Արտաքին հղումներ
Կատեգորիա:Ֆուտբոլի կիսապաշտպաններ Կատեգորիա:Ֆրանսիացի ֆուտբոլիստներ Կատեգորիա:Ռենի ֆուտբոլիստներ Կատեգորիա:Մոնակոյի ֆուտբոլիստներ
Trap Queen
«Trap Queen», ամերիկյան ռեփեր Ֆեթի Ուափի երգը, որ թողարկվել է 2014 թվական ի ապրիլի 22-ին որպես նրա Fetty Wap ալբոմի սինգլ։  Երգը դրական է գնահատվել և առաջադրվել է Գրեմմի մրցանակների Լավագույն ռեփ կատարում և Լավագույն ռեփ երգ անվանակարգերում ։
Պատմություն
2015 թվականի ապրիլի 12-ին իր հեռուստատեսային դեբյուտի ժամանակ Ֆեթի Ուաթը ներկայացրել է «Trap Queen» երգը MTV Movie Awards 2015 մրցանակաբաշխության ժամանակ Fall Out Boy խմբի հետ միասին ։ Ֆեթի Ուափն իր երգը ներկայացրել է նաև գիշերային հեռուստաշոուներում՝ The Tonight Show Starring Jimmy Fallon (5 մայիսի, The Roots խմբի հետ միասին) Jimmy Kimmel Live! (9 հունիսի) ։ Նա երգը կատարել է նաև BET Awards 2015-ում   ։
«Trap Queen»-ը ճանաչվել է 2014 թվականի լավագույն երգերից մեկը The Huffington Post և Vice ամսագրերի, ինչպես նաև XXL հրատարակության կողմից ։ Billboard-ը «Trap Queen» երգը ներառել է իր «Top 10 Songs of 2015 (So Far)» ցանկում 2015 թվականի հունիսին ։ Rolling Stone-ը «Trap Queen» երգն ընդգրկել է 2015 թվականի լավագույն երգերի ցանկի (50 best songs of 2015) երկրորդ հորիզոնականում՝ The Weeknd-ի «Can't Feel My Face» երգից հետո ։ Մինչ2015 թվականի վերջ վաճառվել է «Trap Queen» երգի ավելի քան 2,730,000 թվային պատճեն ԱՄՆ-ում ։
Sade (խումբ)
Sade, բրիտանական երաժշտական խումբ, որի կազմում ընդգրկված են Շադե Ադուն, Ստյուարտ Մեթյումենը, Պոլ Սպենսեր Դենմենը և Հեյլ Էնդրյուն։ Խմբի անունը կրում է միակ վոկալիստուհու՝ Շադե Ադուի անունը և հաճախ էլ ասոցացվում է հենց նրա հետ։ Խմբի երաժշտությունն ունի էկլեկտիկ բնույթ, որը համեմված է սոուլ, ջազ, ռիթմ ընդ բլյուզ, պանկ, սոֆթ ռոք ժանրերի նոտաներով։ Խմբի դեբյուտը կայացել է 1984 թվականին և միանգամից մեծ հաջողություններ է արձանագրել ամբողջ աշխարհում։ Առաջին դեբյուտային ալբոմը լույս է տեսել 1985 թվականին՝ Diamond Life անվանումով։ Խումբը վաճառեց ավելի քան 23 միլիոն օրինակ միայն ԱՄՆ-ում և ավելի քան 50 միլիոն օրինակ ամբողջ աշխարհում ։ Գրեմմի մրցույթի քառակի դափնեկիր է ։ 2010 թվականին Շադեն, տասը տարի ընդմիջումով, լույս ընծայեց նոր ալբոմ՝ Soldier of Love:
1982—1983
Sade ձևավորվել է 1982 թվականին, երբ Pride լատինո-սոուլ խմբի երգչուհի Հելեն Ֆոլաշադե Ադուն և Ստյուարտ Մեթյումենը՝ Պոլ Կուկի (Paul Cook) հետ միասին ձևավորեցին նոր խումբը և սկսեցին առաջին ձայնագրությունները։ 1983 թվականին Sade խմբին միացավ Էնդրյու Հեյլը։ Իսկ 1984 թվականին Պոլ Կուկը լքեց խումբը։ Sade-ի դեբյուտը տեղի ունեցավ 1982 թվականի դեկտեմբերին Լոնդոնի Ռոնի Սկոթի ակումբում, երբ խումբը ելույթ էր ունենում հաջակցություն Pride-ի։ 1983 թվականի մայիսին Sade սկսեց ելույթ ունենալ Նյու Յորքի Դենսետերիա ակումբում։ Սա հանդիսացավ խմբի առաջին ամերիկյան ելույթը։ Sade խմբին սկսեցին ավելի շատ ուշադրություն դարձնել զանգվածային լրատվության միջոցները և ձայնագրող ընկերությունները։ 1983 թվականի հոկտեմբերի 18-ին Շադե Ադուն ստորագրեց պայմանագիր Epic Records-ի հետ։ Հետո, 1984 թվականին, պայմանագիր կնքեցին նաև խմբի մյուս անդամները։ Հետագա բոլոր ալբոմները թողարկվեցին այս ընկերությունում։
1984
1984 թվականի փետրվարի 25-ին Sade Մեծ Բրիտանիայում թողարկեց իր անդրանիկ սինգլը՝ «Your Love Is King»: Հուլիսի 28-ին, կրկին իրենց հայրենիքում, նրանք թողարկեցին անդրանիկ դեբյուտայի ալբոմը՝ Diamond Life:
Diamond Life ալբոմը ցայժմ էլ մնում է բրիտանական խմբի լավագույն աշխատանքը և համարվում է բեստսելլեր-ալբոմ։
Այս նույն տարում Sade կատարեց իր առաջին հյուրախաղերը Մեծ Բրիտանիայում։ Հրավիրյալ երաժիշտներից էին՝ Դեյվ Զոլի (Dave Early) (թմբուկ), Մարտին Դիչեմ (Martin Ditcham) (հարվածային գործիքներ), Թերի Բեյլի (Terry Bailey) (շեփոր) և Գորդոն Մեթյումեն (Gordon Matthewman) (տրոմբոն)։ 1984 թվականի դեկտեմբերի 8-ին Sade թողարկեց իր առաջին ամերիկյան սինգլը՝ «Hang On To Your Love»: Իսկ արդեն 1985 թվականի փետրվարի 23-ին Diamond Life ալբոմը լույս ընծայվեց ԱՄՆ-ում։
1985
1985 թվականին Sade-ն Բրիտանական ձայնագրողների ասոցիացիայի (British Phonographic Institute Award) կողմից արժանացավ մրցանակի լավագույն ալբոմ անվանակարգում՝ Diamond Life համար։ «Smooth Operator», տեսահոլովակը, որի ռեժիսորը Ջուլիան Թեմփլն (Julian Temple) էր, նոմինացվեց MTV Video Music Awards երկու անվանակարգերում՝ լավագույն կնոջ տեսահոլովակ և լավագույն նոր երգիչ։ 1985 թվականի հուլիսի 13-ին Sade ելույթ ունեցավ Live Aid համերգին Լոնդոնի «Ուեմբլի» մարզադաշտում։ Շադե Ադուն դարձավ առաջին աֆրիկական ծագում ունեցող երգչուհին, ով հանդես եկավ այստեղ։ Համերգը դիտեցին 75 000 հանդիսատես և 1,4 միլիարդ հեռուստադիտող աշխարհի ավելի քան 170 երկրներում։ 1985 թվականի նոյեմբերի 16-ին Sade Բրիտանիայում թողարկեց թվով երկրորդ ալբոմը՝ Promise անվանումով։ Նույն թվականի դեկտեմբերի 21-ին Promise թողարկվեց նաև ԱՄՆ-ում։
1986
1986 թվականին Շադե Ադուն ամերիկյան American Music Awards-ի կողմից արժանացավ «Սոուլ-ռիթմ ընդ բլյուզ ոճի լավագույն տեսահալովակ» անվանակարգի։ Շադեն ստացավ նաև իր առաջին Գրեմմին՝ որպես «Լավագույն նոր կատարող»։ 1985—1986 թվականներին Sade կատարեց իր առաջին միջազգային հյուրախաղերը։ Այս ուղևորությանը հրավիրված էին ներքոհիշյալ երաժիշտները՝ Դեյվ Էոլի (թմբուկ), Մարտին Դիչեմ (հարվածային գործիքներ), Գորդոն Մեթյումեն (շեփոր), Ջեյք Ջեյքաս (Jake Jacas) (տրոմբոն և բեկ-վոկալ), Լերոյ Օսբորն (Leroy Osbourne) (վոկալ), Գորդոն Հանտ (Gordon Hunte) (կիթառ)։ 1986 թվականի հունիսի 28-ին Sade ելույթ ունեցավ Artists Against Apartheid համերգին, որն անցկացվում էր Ազատության փառատոնի շրջանակներում լոնդոնյան Clapham Common-ում։
1987
1987 թվականին Sade-ն և նրանց Promise ալբոմը նոմինացվեց Գրեմմիի "Ռիթմ ընդ բլյուզ ոճի վոկալ կատարում (դուետ կամ խմբային)" անվանակարգում։
1988
1988 թվականի մայիսի 14-ին Sade Մեծ Բրիտանիայում (նույն թվականի հունիսի 4-ին ԱՄՆ-ում) թողարկեց իր երրորդ ալբոմը՝ Stronger Than Pride անվանումով։ Նույն տարում Sade կատարեց համաշխարհային հյուրախաղեր, որին մասնակցելու համար հրավիրվեցին երաժիշտներ Բլէեր Կաննինգեմը (Blair Cunningham) (թմբուկ), Մարթեն Դիչեմը (հարվածային գործիքներ), Լերոյ Օսբորնը (վոկալ), Գորդոն Հանտը (կիթառ), Ջեյմս ՄակՄիլանը (James McMillan) (շեփոր) և Ջեյք Ջեյքասը (տրոմբոն և վոկալ)։
1989
1989 թվականին Շադե Ադուն առաջադրվեց American Music Awards, որպես «Սոուլի լավագույն կատարող»։
1992
1992 թվականի նոյեմբերի 11-ին Sade Մեծ Բրիտանիայում (ԱՄՆ-ում նոյեմբերի 21-ին) թողարկեց իր չորրորդ ալբոմը՝ [[Love Deluxe:
1993
1993 թվականին Sade կրկին հյուրախաղերով հանդես եկավ աշխարհով մեկ։ Հրավիրյալ երաժիշտներից էին՝ Լերոյ Օսբորնը (վոկալ), Գորդոն Հանտը (կիթառ), Թրեվոր Մյուրելը (Trevor Murrell) (թմբուկ), Կարլ Վանդեն Բոշը (Karl Vanden Bossche) (հարվածային գործիքներ) և Ռիկ Բրաունը (Rick Braun) (շեփոր)։
1994
1994 թվականին Sade արժանացավ Գրեմմիի «No Ordinary Love» երգի համար «"Ռիթմ ընդ բլյուզ ոճի վոկալ կատարում (դուետ կամ խմբային)" անվանակարգում։ Նույն տարվա նոյեմբերի 12-ին Sade մեծ Բրիտանիայում (ԱՄՆ-ում նոյեմբերի 26-ին) թողարկեց հինգերորդ ալբոմը՝ լավագույն երգերի ժողովածուն՝ The Best of Sade:
2000
2000 թվականի նոյեմբերի 13-ին, երկար ընդմիջումից հետո, Sade Մեծ Բրիտանիայում (ԱՄՆ-ում նոյեմբերի 14-ին) թողարկեց իր թվով վեցերորդ ալբոմը՝ Lovers Rock անվանումով։
2001
2001 թվականին Sade հյուրախաղերով հանդես եկավ ԱՄՆ-ում Lovers Rock խորագրով։
2002
2002 թվականի փետրվարի 18-ին Sade Մեծ Բրիտանիայում թողարկեց իր թվով յոթերորդ ալբոմը՝ Lovers Live վերնագրով։
2009
2009 թվականին շշուկներ տարածվեցին, թե խումբը աշխատում է նոր ալբոմի վրա։ Ինչպես հայտնեց Reuters գործակալությունը՝ վկայակոչելով Billboard.com աղբյուրին, Շադեն սկսել էր այդ աշխատանքները հունիսից ։ Բացի դրանից, Sade2009.com  կայքը, որը խմբի նոր պաշտոնական կայքն էր, սկզբում հայտնեց, որ իրենց նոր ալբոմը կթողարկվի 2009 թվականի նոյեմբերին։ Սակայն հետո հայտարարեց, որ ճշգրիտ ամսաթվին դեռևս չեն տիրապետում ։
2011
2011 թվականի մայիսի 3-ին խումբը թողարկեց սիրված երգերի թվով երկրորդ ալբոմը՝ «The Ultimate Collection» : Հավաքածուում ընդգրկվեցին «Your Love Is King», «Smooth Operator», «By Your Side», «No Ordinary Love» և «Soldier of Love» սինգլները։ Նրանում ներառվեցին նաև նոր 4 կոմպոզիցիաներ՝
Արտաքին հղումներ
Կատեգորիա:«Գրեմմի» մրցանակի դափնեկիրներ Կատեգորիա:Brit Awards մրցանակի դափնեկիրներ Կատեգորիա:1982 հիմնադրված երաժշտական խմբեր Կատեգորիա:RCA Records-ի արտիստներ Կատեգորիա:Բրիտանական երաժշտական խմբեր Կատեգորիա:Քառյակներ Կատեգորիա:1980-ականներին հիմնադրված երաժշտական խմբեր Կատեգորիա:Անգլիական փոփ խմբեր Կատեգորիա:Անգլիական ռոք երաժշտական խմբեր
Դամասոս I (Հռոմի պապ)
Դամասոս I, Հռոմի եպիսկոպոս 366 թվականի հոկտեմբերի 1-ից մինչև 384 թվականի դեկտեմբերի 11-ը։ Հռոմեական եպիսկոպոսներից առաջինն էր, որ ինքն իրեն սկսեց պապ կոչել (լատ.՝ papas):
Վաղ տարիներ
Դամասոսը Հռոմում գտնվող Սուրբ Լորենսո եկեղեցու քահանա Անտոնիոյի և Լորենսոյի որդին էր։ Նրա երիտասարդ տարիները համընկել են Կոստանդիանոս Ա Մեծ կայսեր, ով հռչակել էր ողջ Հռոմեական կայսրության տարածքներում քրիստոնյաներին դավանանքի ազատություն շնորհող Միլանի էդիկտը (313 թվական) կառավարման տարիների հետ։ Կայսր Լիցինիուսը հրաժարվեց ճանաչել այդ էդիկտը, ինչը 324 թվականին հանգեցրեց քաղաքացիական պատերազմի և Կոստանդնուպոլսում քրիստոնեության կրոնական գերակշռությանը։ Սա հիմք դարձավ Կոստանդնուպոլսի և Հռոմի աթոռների միջև ապագա մրցակցության համար։ Այս տարիներին Դամասոսը մոտ 24 տարեկան էր։
Երբ Լիբերիոս պապը Կոստանդիոս II կայսեր կողմից 354 թվականին արտաքսվեց, Դամասոսը հռոմեական եկեղեցու ավագ սարկավագ էր և Լիբերիոսին ուղեկցեց դեպի աքսոր, թեպետ դրանից անմիջապես հետո վերադարձավ Հռոմ։
Հաջորդականության ճգնաժամ
Լիբերիոս]]ի մահից հետո հոգևորականության շրջանում կոնֆլիկտ առաջացավ։ Հռոմի բնակչության մի մասը և հոգևորականությունը հանդես եկան հօգուտ Ուրսինոսի, մնացյալ մասն էլ՝ Դամասոսի ընտրության։ Պատմիչ Քելլին պնդում է, որ Դամասոսը ավազակախումբ էր վարձել, ովքեր գրոհեցին Հուլիանոսի բազիլիկան, որը Ուրսինոսի կողմնակիցների հավաքատեղին էր. պայքարի արդյունքում Ուրսինոսի 160 կողմնակիցներ սպանվեցին ։ Պայքարի մասշտաբն այնպիսին էր, որ երկու քաղաքների պրեֆեկտներ կանչվեցին՝ այստեղ կարգ ու կանոնը վերականգնելու համար, և առաջին իսկ ձախողումից հետո նրանք Ուրսինոսին արտաքսեցին Գալլիա Ուրսինոսը վերադարձավ, որպեսզի շարունակի պայքարը, բայց կրկին վտարվեց։
378 թվականի սինոդը բանադրեց Ուրսինոսին, իսկ Դամասոսը հռչակվեց ճշմարիտ պապ։ Հակապապը հետագա տարիներին ևս շարունակեց ինտրիգներ սարքել Դամասոսի դեմ և վերջինիս մահից հետո իր պահանջները կրկին առաջ քաշելու ապարդյուն փորձեր անել։
Պապություն
380 թվականին կայսր Թեոդոսիոս I-ը քրիստոնեությունը հռչակեց պաշտոնական կրոն։ Ունենալով կայսեր աջակցությունը՝ Դամասոս I-ը պայքար սկսեց ինչպես քրիստոնեական այլ հոսանքների (արիոսականության), այնպես էլ ոչ քրիստոնեական կրոնների դեմ։ Այդ նպատակով հեթանոսական պանթեոնին հակադրեց քրիստոնեական նահատակների պանթեոնը, այդ թվում՝ առաջ բերվեց Սուրբ Պետրոսի պաշտամունքը։ Դամասոսը ակտիվորեն զբաղվել է եկեղեցաշինությամբ։ Նրա օրոք կարգի են բերվել քրիստոնեական կատակոմբները։
Սուրբ Դամասոս I-ը Սուրբ Հիերոնիմոս Ստրիդոնացուն հանձնարարել է սկսել Աստվածաշնչի թարգմանությունը, որը հետագայի հայտնի Վուլգաթան է։ Պատարագների ժամանակ հունարեն լեզուն փոխարինվեց լատիներենով։ Պահպանվել է Դամասոսի պաշտոնական գրագրությունը։
Հարաբերությունները քրիստոնեական այլ եկեղեցիների հետ
381 թվականին կայսր Թեոդոսիոս I-ը Կոստանդնուպոլսում հրավիրեց 2-րդ տիեզերական ժողովը։ Դամասոսին այդ ժողովին չհրավիրեցին։ Ժողովը դատապարտեց արիոսականությունը, Կոստանդնուպոլսի եպիսկոպոսին ճանաչեց ըստ կարևորության երկրորդը՝ Հռոմի եպիսկոպոսից հետո, ինչպես նաև մի եկեղեցու եպիսկոպոսին արգելեց խառնվել մյուս քրիստոնեական եկեղեցու գործերին։ Առաջին որոշման հետ Դամասոսը համաձայն եղավ, իսկ երկրորդի և երրորդի դեմ հանդես եկավ առարկությամբ։ Նրա դիրքորոշումը անտեսեցին ։
Մահից հետո սրբադասվել է։ Կաթոլիկ եկեղեցին նրա հիշատակը տոնում է դեկտեմբերի 11-ին։
Հղումներ
Կատեգորիա:Կաթոլիկ եկեղեցու սրբեր Կատեգորիա:4-րդ դարի քրիստոնեական սրբեր Կատեգորիա:4-րդ դարի հռոմեացիներ Կատեգորիա:Եկեղեցու հայրեր
Պիեռոն և Առլեկինը
Գտնվելու վայր
1890 - 1899 թվականներին նկարը գտնվում էր Վիկտոր Շոկեի հավաքածուում։ Այնուհետև այն գնել է փարիզեցի նշանավոր մարշալ Պոլ Դյուրան-Րյուելը և պահպանել մինչև 1904 թվականը ։ 1904-1918 թվականներին նկարը գտնվել է մոսկվացի վաճառական և կոլեկցիոներ Սերգեյ Իվանովիչ Շուկինի հավաքածուում։ 1918 թվականին տեղափոխվել է Նոր Եվրոպական արվեստի առաջին թանգարան։ 1923 թվականին այն միավորվեց Նոր Եվրոպական արվեստի երկրորդ թանգարանի հետ, ինչի արդյունքում ստեղծվեց Նոր Եվրոպական արվեստի պետական թանգարանը, որտեղ այն պահպանվեց մինչև թանգարանի լուծարումը։ Դրանից հետո նկարը տեղափոխվեց Պուշկինի անվան Կերպարվեստի թանգարան (Մոսկվա), որտեղ այն մինչ օրս պահպանվում է ։
Նկարագրություն
Պիեռոն (իտալական տարբերակում՝ Պեդրոլինո) և Առլեկինը իտալական Կոմեդիա դել'արտեի հերոսներն են։ Որպես բնորդներ՝ Սեզանը ընտրել է իր որդի Պոլին և վերջինիս ընկեր Լուի Գիյոմին։ Թվում է, թե Պիեռոյի սպիտակ կերպարը պատրաստված է գիպսից։ Առլեկինի կարմրասև հագուստը խորհրդանշում է կրակը ածուխի վրա ։ Աջ և ձախ կողմերում գտնվող ծաղկավոր վարագույրները ընդգծում են Առլեկինի առաջնորդող շարժումները և Պիեռոյի ավելի անշարժ դիրքը ։
Ծանոթագրություններ
Կատեգորիա:Նկարներ այբբենական կարգով Կատեգորիա:Պոլ Սեզանի նկարներ Կատեգորիա:Մոսկվայի Պուշկինի անվան կերպարվեստի թանգարանի նկարներ Կատեգորիա:1888 նկարներ Կատեգորիա:Ֆրանսիայի արվեստ
Սարգիս Քոլոզյան
Սարգիս Քոլոզյան (հունիսի 14, 1967, Ջրաշեն - մայիսի 7, 1991, Շուռնուխ), հայ ազատամարտիկ, Արցախյան ազատամարտի մասնակից։
Կենսագրություն
Սարգիս Քոլոզյանը ծնվել է 1967 թվականի հունիսի 14-ին Արտաշատի շրջանի Ջրաշեն գյուղում։ Սովորել է տեղի միջնակարգ դպրոցում, ապա 1982 թվականին ընդունվել է Երևանի ռադիոկապի ուսումնարան։ 1985 թվականին գերազանց գնահատականներով ավարտելով ուսումնարանը ստացել է ռադիոինժեների որակավորում։ Ծառայել է խորհրդային բանակում՝ Ռյազանում, այնուհետև՝ Լատվիայում։ Վերադառնալով Հայաստան, ծառայել է ՀՀ ՆԳՆ ՆԳՎ ՄՕՀՋ-ում, որպես կապի դասակի 2-րդ ջոկի կապավոր։ Բազմաթիվ կամավորականների պես Սարգիսը ևս անդամագրվել է ինքնապաշտպանական ջոկատներում։
Հերոսաբար զոհվել է 1991 թվականի մայիսի 7-ին Գորիսի շրջանի Շուռնուխի բարձունքում գտնվող Կատարի հեռուստակայանը պաշտպանելիս։ Թաղված է Ջրաշեն գյուղի գերեզմանատանը։
Պարգևատրվել է. ՀՀ Նախագահի 1998 թ. հրամանագրով՝ ՀՀ Արիության մեդալով, ՀՀ ոստիկանության պետի 2005 թ. հրամանով՝ Սխրագործության համար մեդալով։
Սարգիս Քոլոզյանի անունով է կոչվում փողոց՝ Երևան քաղաքի Նորքի 8-րդ զանգվածում և Արարատի մարզի Ջրաշեն գյուղում ։
2011 թվականից Ջրաշենի միջնակարգ դպրոցը ևս կրում է Սարգիս Քոլոզյանի անունը ։
Ծանոթագրություն
Կատեգորիա:Հայ ազատամարտիկներ
Օսկար լավագույն ադապտացված սցենարի համար
Օսկար լավագույն ադապտացված սցենարի համար (Best Adapted Screenplay), Օսկար մրցանակաբաշխության մրցանակներից, որը տրվում է 1929 թվականից մինչ այժմ։
Մրցանակակիրներ և առաջադրվածներ
Կատեգորիա:Օսկար կինոմրցանակ
Black Star Burger
«Black Star Burger», ռուսական արագ սնման ռեստորանների ցանց։
Պատմություն
Black Star Burger ցանցի առաջին ռեստորանը բացվել է 2016 թվականի սեպտեմբերի 16-ին Մոսկվայի Նովի Արբատ փողոցում։ Իր բացման վրա ներդրված կապիտալը կազմել է 20 միլիոն ռուսական ռուբլի։ 2017 թվականի մարտի վերջում Մոսկվայի Ցվետնոյ Բուլվար փողոցում բացվել է երկրորդ ռեստորանը ։
Մենյու
Black Star Burger-ի մենյուն ներառում է տավարի մսից կամ հնդկահավի մսի ստանդարտից պատրաստված բուրգերների մի քանի տեսակ (195-ից 777 ռուսական ռուբլի), հավի թևեր և կարտոֆիլ ֆրի ։
Սեփականատերերը և ղեկավարումը
Ռեստորանների ցանցի կառավարմամբ զբաղվում է ՕՕՕ «Բլեք Սթար ֆուդս» ձեռնարկումը, որի տնօրենի պաշտոնը գրավում է Յուրի Լեվիտասը։ Նրան և իր կառույցներին պատկանում է ընկերության գումարի 49%-ը, իսկ մյուս մասը (ամենքին՝ 17%) պատկանում է Տիմատիին, Պավել Կուրյանովին և Չասսեմ Նզալե Թրիֆեն Վալտերին (Black Star Inc.-ի գործընկերոջը) ։
Մատոչկին Շար
Մատոչկին շար, նեղուց, Նոր երկրի Հյուսիսային և Հարավային կղզիների միջև։ Միացնում է Բարենցի և Կարայի ծովերը։ Ափերը բարձրադիր են, տեղ-տեղ՝ զառիթափ։ Երկարությունը մոտ 100 կմ է, լայնությունը (ամենանեղ տեղում)՝ մոտ 0, 6 կմ, խորությունը՝ 12 մ։ Տարվա մեծ մասը ծածկված է սառույցով։ Ափին են Մատոչկին Շար, Սաոլբովոյ արդյունագործական ավանները։
Կատեգորիա:Նեղուցներ այբբենական կարգով Կատեգորիա:Ռուսաստանի նեղուցներ